מרדית' בקסטר

מרדית' אן בקסטר (באנגלית: Meredith Ann Baxter; נולדה ב-21 ביוני 1947) היא שחקנית ומפיקה אמריקאית. היא מוכרת בעיקר מהופעותיה בסדרת הדרמה "משפחה" של רשת ABC בשנים 1976 עד 1980, ובסיטקום של רשת NBC "קשרי משפחה" מ-1982 עד 1989. בקסטר הייתה מועמדת חמש פעמים לפרס אמי, בהם עבור התפקיד הראשי בסרט הטלוויזיה "A Woman Scorned: The Betty Broderick Story" משנת 1992.

ביוגרפיה
בקסטר נולדה בדרום פסדינה שבקליפורניה. היא בתם של השחקנית במאית ויטני בלייק ושל קריין הרדיו טום בקסטר. אחרי גירושי הוריה ב-1953, היא ושני אחיה גדלו אצל אמם בפסדינה. אביה החורג היה כותב קומדיות המצבים אלן מנינגס.

היא למדה בבית הספר התיכון ג'יימס מונרו, אחר כך בבית הספר התיכון הוליווד, וסיימה את הלימודים ב-1965.

קריירה
פריצת הדרך הראשונה של בקסטר בטלוויזיה הייתה בשנת 1972 כשכיכבה בסיטקום "Bridget Loves Bernie" של רשת CBS. הסדרה ירדה מהמסכים אחרי עונה אחת. ב-1974 היא התחתנה עם השחקן דייוויד בירני שכיכב לצידה בסדרה. בעקבות הנישואים ועד לגירושיהם ב-1989, קיבלה קרדיט בשם מרדית' בקסטר-בירני, ובשם זה הייתה ידועה כששיחקה מאוחר יותר בסדרה "משפחה". היא גילמה את ננסי לורנס מייטלנד והייתה פעמיים מועמדת לפרס אמי לשחקנית משנה מצטיינת בסדרת דרמה (ב-1977 וב-1978).

אחרי סיום הסדרה "משפחה" כיכבה בקסטר יחד עם אנט אוטול ושלי האק בתוכנית "Vanities", על חייהם, אהבותיהן וידידותן של שלוש מעודדות מטקסס, החל מבית הספר התיכון ועד לסיום לימודיהן בקולג'. הסרט שודר כחלק מסדרת הטלוויזיה "Standing Room Only" של ערוץ HBO.

ב-1982 לוהקה בקסטר לתפקיד אליז קיטון, אמא מדור ילדי הפרחים, בסיטקום "קשרי משפחה" של רשת NBC. ב-1986 זכתה בקסטר לשבחי הביקורת על הופעתה הדרמטית בתפקיד קייט סטארק בסרט הטלוויזיה "Kate's Secret" של רשת NBC, אודות אישה שהיא לכאורה אם ועקרת בית "מושלמת", ובסתר היא סובלת מבולימיה נרבוזה. אחרי "קשרי משפחה" הפיקה וכיכבה בסרטי טלוויזיה. היא גילמה חוטפת פסיכופתית בסרט "Kissing Place" מ-1990, והייתה מועמדת לפרס אמי לשחקנית מצטיינת במיני-סדרה או בספיישל על הופעתה בסרט "A Woman Scorned: The Betty Broderick Story" משנת 1992, המבוסס על סיפור אמיתי של אישה גרושה שהורשעה באשמת רצח בעלה לשעבר ושל אשתו הצעירה. על עבודת בסרט הטלוויזיה "My Breast" משנת 1994, זכתה בקסטר לפרס מיוחד על יצירת מודעות ציבורית מטעם National Breast Cancer Coalition. ב-1997 שיחקה בקסטר שוב בתפקיד אמו של הדמות שגילם מייקל ג'יי פוקס (מי ששיחק בתפקיד בנה, אלכס פ. קיטון, בסדרה "קשרי משפחה), הפעם בשני פרקים בסדרה "ספין סיטי".

ב-2005 החלה בקסטר להופיע בסרטוני פרסומת עבור חברת הביטוח Garden State Life Insurance Company. ב-2006 הנחתה יחד עם מאט לאואר את התוכנית האירוח והחדשות "Today" של רשת NBC. ב-2007 הופיעה בתפקיד אורח בסדרת הדרמה "מה עובר על בריאן" של ABC. באותה שנה השתתפה בפרקים אחדים בתפקיד אמה הגוססת של הבלשית לילי ראש בסדרה המשטרתית של CBS "פשע מן העבר".

ב-2008 נאמה בקסטר בטקס עבור National University בלה ז'ולה שבקליפורניה והוענק לה תואר דוקטור לשם כבוד מטעם האוניברסיטה.

ב-17 בדצמבר 2009 פורסם ספר זכרונות של בקסטר בשם "Untied". היא מדבבת את הדמות אליס סיניור בסדרה "דן נגד העולם" שמשודרת בערוץ The Hub. באפריל 2013 פורסם שבקסטר תופיע בעונה הרביעית של הסדרה "Glee" יחד עם פטי דיוק בתפקיד המנטור של בליין אנדרסון (בגילומו של דארן כריס) ושל קורט האמל (בגילומו של כריס קולפר).

באוגוסט 2014 הודיעו המפיקים של אופרת הסבון "צעירים חסרי מנוח" שבקסטר תגלם את דמותה של מורין.

חיים אישיים
בקסטר הייתה נשואה ארבע פעמים ונולדו לה חמישה ילדים. ב-1966 התחתנה עם רוברט לואיס בוש ולהם שני ילדים – תיאודור ג'סטין (יליד 1967) ואווה ויטני (ילידת 1969). בני הזוג התגרשו ב-1971. ב-1974 נישאה לשחקן דייוויד בירני, ולהם נולדו שלושה ילדים – קתלין ג'יאן (ילידת 1974) והתאומים מולי אליזבת ופיטר דייוויד אדווין (ילידי 1984). בקסטר ובירני התגרשו ב-1989. ב-1995 התחתנה בקסטר עם השחקן והתסריטאי מייקל בלודגט, ממנו התגרשה בשנת 2000.

ב-2 בדצמבר 2009 היא יצאה מהארון כלסבית בריאיון עם מאט לאואר בתוכנית "Today", ובתוכניתו של פרנק דה קארו. ב-2005 החלה במערכת יחסים עם ננסי לוק. השתיים התחתנו ב-8 בדצמבר 2013 בלוס אנג'לס.

ב-1999 אובחנה בקסטר כחולה בסרטן השד, היא קיבלה טיפול והחלימה לחלוטין.

פילמוגרפיה
ממוזער|צ'אד אוורט ובקסטר ב-1975
קולנוע
 שנה שם שם באנגלית תפקיד 1972 Stand Up and Be Counted טרייסי 1972 בן Ben איב גריסון 1976 כל אנשי הנשיא All the President's Men דבי סלואן 1976 Bittersweet Love פטרישה 1990 Jezebel's Kiss וירג'יניה דה לאו 1999 Elevator Seeking אן 1999 נקמתה של אם Down Will Come Baby לאה גאר 2003 אגם האשליות Devil's Pond קייט 2005 Paradise Texas ליז קמרון 2005 The Mostly Unfabulous Social Life of Ethan Green הרפר גרין 2008 חדשות מטוגנות The Onion Movie שפית בתוכנית בישול 2010 Airline Disaster הנשיאה הארייט פרנקלין 2013 Reading Writing and Romance גברת ונדרס

טלוויזיה
 שנה שם שם באנגלית תפקיד הערות 1971 The Young Lawyers גלוריה סדרת טלוויזיה (פרק אחד) 1971 המופע של דוריס דיי The Doris Day Show אפריל סדרת טלוויזיה (פרק אחד) 1971 משפחת פרטרידג' The Partridge Family ג'ני סדרת טלוויזיה (פרק אחד) 1972 Owen Marshall: Counselor at Law אן גלובר סדרת טלוויזיה (פרק אחד) 1972–1973 Bridget Loves Bernie ברידג'יט פיצג'רלד סטיינברג סדרת טלוויזיה (24 פרקים) 1973 The Invasion of Carol Enders קרול אנדרס סרט טלוויזיה 1973 דוק אליוט Doc Elliot ג'ני סדרת טלוויזיה (פרק אחד) 1973 The Cat Creature רנה קרטר סרט טלוויזיה של ABC 1974 ברנבי ג'ונס Barnaby Jones ג'ני סאת'רלנד סדרת טלוויזיה (פרק אחד) 1974 The Stranger Who Looks Like Me ג'ואן דנבר סרט טלוויזיה של ABC 1974 Young Love אפריל סיטקום של CBS 1974–1975 Medical Center פאולה פרסיליה סדרת טלוויזיה (2 פרקים) 1975 Target Risk לינדה פליילי סרט טלוויזיה של NBC 1975 The Imposter ג'ולי ווטסון סרט טלוויזיה של NBC 1975 The Streets of San Francisco ג'ודי דיקסון סדרת טלוויזיה (פרק אחד) 1975 The Night That Panicked America לינדה דייוויס סרט טלוויזיה של ABC 1975 Medical Story אריקה שיף סאני סדרת טלוויזיה (2 פרקים) 1975 מקמילן ואשתו McMillan & Wife פיי לאונרד סדרת טלוויזיה (פרק אחד) 1976 עיר של מלאכים City of Angels מרי קינגסטון סדרת טלוויזיה (3 פרקים) 1976 Wide World Mystery סדרת טלוויזיה (פרק אחד) 1976 Police Woman ליז רובינסון סדרת טלוויזיה (פרק אחד) 1976–1980 Family ננסי לורנס מייטלנד סדרת טלוויזיה (45 פרקים) 1977–1982 ספינת האהבה The Love Boat סנדי רייטל סדרת טלוויזיה (3 פרקים) 1978 נשים קטנות Little Women מג מארץ' מיני-סדרה 1979 The Family Man מרסדס קול סרט טלוויזיה של CBS 1980 Beulah Land לורטה פנינגטון מיני-סדרה של NBC 1981 Vanities ג'ואן 1981 The Two Lives of Carol Letner קרול לטנר סרט טלוויזיה של CBS 1982 Take Your Best Shot קרול מרינר סרט טלוויזיה של CBS 1982–1989 קשרי משפחה Family Ties אליז קיטון סדרת טלוויזיה 1985 The Rape of Richard Beck ברברה מק'קי סרט טלוויזיה של ABC 1985 קשרי משפחה Family Ties Vacation אלזי קיטון סרט טלוויזיה של NBC 1986 Kate's Secret קייט סטארק סרט טלוויזיה של NBC 1987 The Long Journey Home מאורה ולס סרט טלוויזיה של CBS 1988 The Diaries of Adam and Eve איב סרט טלוויזיה 1988 Mickey's 60th Birthday 1988 ויני Winnie ויני סרט טלוויזיה של NBC 1989 She Knows Too Much סמנתה וייט סרט טלוויזיה של NBC 1990 The Kissing Place פלורנס טולאן סרט טלוויזיה 1990 Burning Bridges לין הולינג'ר סרט טלוויזיה של ABC 1991 חטיפה Bump in the Night מרתה טיירני סרט טלוויזיה 1992 A Woman Scorned: The Betty Broderick Story בטי ברודריק 1992 Stolen Love דידי סרט טלוויזיה של ABC 1993 Darkness Before Dawn מרי אן גארד סרט טלוויזיה של NBCגם מפיקה בפועל 1993 CBS Schoolbreak Special - Other Mothers פאולה הנסון סדרת טלוויזיה (פרק אחד)זכתה בפרס אמי לבידור בשעות היום 1994 For the Love of Aaron מרגרט גיבסון סרט טלוויזיה 1994 One More Mountain מרגרט ריד סרט טלוויזיה של ABC 1994 My Breast ג'ויס וודלר סרט טלוויזיה של CBSגם מפיקה בפועל 1995 Betrayed: A Story of Three Women אמנדה נלסון סרט טלוויזיה של ABCגם מפיקה בפועל 1996 The Faculty פלין סאליבן סדרת טלוויזיה (13 פרקים) 1996לאחר ג'ימי After Jimmy מגי סטאפ סרט טלוויזיה 1997 Dog's Best Friend פרה (דיבוב) סרט טלוויזיה 1997 The Inheritance ביאטריס המילטון סרט טלוויזיה 1997 Let Me Call You Sweetheart קרי מק'גארת' סרט טלוויזיה (The Family Channel) 1997 Miracle in the Woods שרה ות'רבי סרט טלוויזיה 1997 ספין סיטי Spin City מייסי פלהרטי סדרת טלוויזיה (2 פרקים) 1999 Holy Joe אנני קאס סרט טלוויזיה של CBS 1999 נקמתה של אם Down Will Come Baby לאה גאר סרט טלוויזיה של CBS 1999 נס במגרש הגולף Miracle on the 17th Green סוזן מקינלי סרט טלוויזיה של CBS 2000 The Wednesday Woman מיוריאל דייווידסון סרט טלוויזיה של CBS 2001 A Mother's Fight for Justice טרי סטון סרט טלוויזיה 2001 Aftermath קרול סרט טלוויזיה 2001 רצח באוריינט אקספרס Murder on the Orient Express גברת האברד סרט טלוויזיה 2002 A Christmas Visitor קרול בויאג'יאן סרט טלוויזיה של ערוץ הולמארק 2003 הרקיע השביעי 7th Heaven גברת ג'ונס בפרק "Go Ask Alice" 2004 Half & Half ג'ואן טיירל סדרת טלוויזיה (פרק אחד) 2004 Angel in the Family לוריין סרט טלוויזיה של ערוץ הולמארק 2005 המפענחת The Closer חברת קונגרס סימונס בפרק "Fantasy Date" 2006 אחים ואחיות Brothers & Sisters מרגרט פקארד בפרק "For the Children" 2006–2007 פשע מן העבר Cold Case אלן ראש סדרת טלוויזיה (5 פרקים) 2007 מה עובר על בריאן What About Brian פרנקי בפרק  2009 Bound by a Secret אידה מיי סרט טלוויזיה של ערוץ הולמארק 2009–2011 איש משפחה Family Guy אליז קיטון / בתפקיד עצמה / קרול סדרת טלוויזיה (3 פרקים) 2009 אחים Brothers אמא בפרק "Episode: Commercial – Coach DMV" 2010 We Have to Stop Now ג'ודי סדרת רשתבפרק "The Grass Is Always Greener" 2010 RuPaul's Drag U בתפקיד עצמה סדרת טלוויזיה (פרק אחד) 2011 אופרה וינפרי The Oprah Winfrey Show בתפקיד עצמה סדרת טלוויזיה (פרק אחד) 2011 דן נגד העולם Dan Vs. אליס סיניור סדרת טלוויזיה (4 פרקים) 2012–2015 הוחלפו בלידתן Switched at Birth בוני טמבלין דיקסון סדרת טלוויזיה (2 פרקים) 2012 Naughty or Nice קרול קרינגל סרט טלוויזיה של ערוץ הולמרק 2013 Glee Glee ליז סדרת טלוויזיה (פרק אחד) 2013 The Neighbors האם ג'וינר סדרת טלוויזיה (2 פרקים) 2014 צעירים חסרי מנוח The Young and the Restless מורין ראסל 2014–2015למצוא את קרטר Finding Carter גאמי סדרת טלוויזיה (10 פרקים) 2016 מטבחי הגיהנום Hell's Kitchen בתפקיד עצמה בפרק "7 Chefs Compete"

פרסים ומועמדויות
 שנה פרס עבור תוצאה 1977 פרס אמי לבידור בפריים טיים לשחקנית משנה מצטיינת בסדרת דרמה Family  1978 פרס אמי לבידור בפריים טיים לשחקנית משנה מצטיינת בסדרת דרמה Family  1992 פרס אמי לבידור בפריים טיים לשחקנית ראשית מצטיינת במיני-סדרה או בספיישל A Woman Scorned: The Betty Broderick Story  1994 פרס אמי לבידור בשעות היום לשחקנית מצטיינת בתוכנית ספיישל לילדים CBS Schoolbreak Special  2007 TV Land Award Lady You Love To Watch Fight For Her Life in a Movie of the Week  2015 פרס אמי לבידור בשעות היום לשחקנית אורחת מצטיינת בסדרת דרמה צעירים חסרי מנוח 

לקריאה נוספת
 Untied by Meredith Baxter. © 2011; . Crown Archetype (Random House)

קישורים חיצוניים

 מרדית' בקסטר באתר TCM Movie Database

הערות שוליים

קטגוריה:מדבבות אמריקאיות
קטגוריה:זוכי פרס אמי לבידור בשעות היום
קטגוריה:שחקניות לסביות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מפיקות טלוויזיה אמריקאיות
קטגוריה:אמריקאיות שנולדו ב-1947
קטגוריה:אמריקאים שנולדו ב-1947